ร้านKyochon Digital Gateway อยู่ชั้นล่างด้านในสุดตรงทางออกไปสยามสแควร์ ร้านค่อนข้างเล็ก โต๊ะนั่งมัประมาณ 10-15 โต๊ะขนาดทาน 2 คน ถ้าทานหลายคนก็ต่อโต๊ะค่ะ

เมนูที่สั่งเป็นชุด Combo Set ราคา 495 บาท ประกอบไปด้วย 
- ปีกไก่เคียวโชน 12 ชิ้น หรือ แบบน่องครึ่งนึงปีกไก่ครึ่งนึง เลือกไก่จาก 3 รสชาติ รสออริจินอล น้ำผึ้ง และแบบเผ็ด เลือกเป็นปีกไก่ 12 ชิ้น รสชาติ เผ็ดและน้ำผึ้งอย่างละ 6 ชิ้น ไก่เผ็ดจัดจ้านสมชื่อแป้งบางกรอบเนื้อไก่นุ่มทอดได้อร่อยมากเนื้อไม่แห้งเลย ส่วนไก่น้ำผึ้งออกรสชาติหวานและเค็มนิดๆ แต่ไก่หนังกรอบฟูแป้งบางอร่อยมากๆ ค่ะ ขนาดทิ้งไว้เป็นชั่วโมงก็ยังกรอบอยู่เลย สูตรเด็ดจริง ยกนิ้วให้เลยคร้า

- เลือกน้ำสลัดจาก 2 รสชาติ น้ำสลัดกีวี่และน้ำสลัดสตอเบอรี่ เลือกได้ 1 อย่าง เลือกเป็นน้ำสลัดกีวี่ทานคู่กับสลัดผักสดที่กรอบและสดมากๆ

- เลือกมันฝรั่งทอดหรือ Sal Sal Strip 3 ชิ้น เลือกได้ 1 อย่าง เลือกเป็น Sal sal Strip ค่ะ เนื้ออกไก่เนื้อนุ่มชุปเกล็ดขนมปังทอดจนกรอบเหลือง กรอบนอกนุ่มในทานคู่กับน้ำจิ้มรสชาติออกเปรี้ยวหวานอร่อยมากๆ 

- เสริฟพร้อมข้าวสวยหรือข้าวเหนียว 2 ที่ เลือกทั้ง 2 อย่าง

- น้ำแป๊บซี่หรือน้ำสไปร์ เลือกเป็นน้ำสไปร์ 2 แก้ว

ราคาอาหารสุทธิแล้วค่ะสำหรับเซตนี้ไม่บวกเพิ่มแล้ว